Andrea Vicentino

Andrea Michieli o Michielli, pì conosesto come Andrea Vicentino (Vicensa, 1542 sirca – Venèsia, 15 de majo 1618), el ze stà on pitor itałian, sitadin de ła Repùblega de Venèsia, del perìodo tardo Renasimento e manierìstego.
 Biografia e ópare 
Scołaro de Giovanni Battista Maganza, el se ga trasferio a Venesia verso ła metà dei ani setanta del Sincuesento incołonàndose inte ła s-cera de pitori del 1583. El ga łaorà insieme a Tintoretto al Pałaso Dogałe, indove el ga contibuio al Revada de Enrico III a Venesia (1593) inte ła Sała de łe Cuatro Porte. El ga reałizà altre ópare:
 ła pała de ła Madona del Rozàrio (1590) par el Domo de Trevizo
 Dio Pare co łe tre Vertù Teołogałi (1598) par ła ceza de Ganbełara
 San Carlo Borromeo (1605) par el Domo de Mestre
 l'Estazi de san Francesco par ła capeła dei santi fransescani inte ła Bazéłega de Santa Maria Glorioza dei Frari a Venesia
 ła pała co i Santi Nicola, Francesco de Asizi, Antonio abate e Andrea apòstoło (1585), intel secondo altare de ła Ceza de San Biajo a Łendinara.

I so tinti i ze conservà anca inte łe pinatoteche come ła Resuresion de Lazaro al Muzeo Nasiopnałe de łe Bełe Arti de Ła Vałeta.

Intel Połézine ze prezente na so ópara, San Vincenzo Ferrer tra i santi,  inte ła Ceza Arsipretałe de Santa Maria Asunta a Loreo.

 Bibliografia 


 Enrico Bonafè, La Confraternita della SS. Trinità, nel contesto della "venezianità" di Loreo, Editrice nuova Scintilla, Chioggia, 2014, ISBN 978-88-89656-15-0
 Giorgio Tagliaferro, MICHIELI, Andrea, in Dizionario biografico degli italiani, vol. 74, Roma, Istituto dell'Enciclopedia Italiana, 2010.

 Altri projeti 

 Linganbi foresti 

Categoria:Pitori venesiani